kardosdrur/scandi-wiki huggingface dataset:
Iben Tinning

Iben Tinning (født 4. februar 1974 i København) er en dansk golfspiller.

Hun vandt sine første to sejre på Ladies European Tour (LET) i 2002 og vandt året efter LPGA-tourens kvalifikationsturnering. Men 2004-sæsonen endte skuffende, og hun beholdt ikke spilleretten. Hun var Order of Merit i 2005 som den første danske golfspiller nogensinde. Ved udgangen af 2005-sæsonen havde hun vundet fem turneringer i LET. Hun spillede på det europæiske hold i Solheim Cup i 2002, 2003, 2005 og 2007. I 2007 tabte hun sin single-kamp i Solheim Cup til Juli Inkster.

Eksterne henvisninger 
 Iben Tinnings officielle hjemmeside 

Golfspillere fra Danmark
Personer fra København
Paul Di'Anno

Paul Andrews (født 17. maj 1958, i Chingford, Essex), bedre kendt som Paul Di'Anno, var den første forsanger i bandet Iron Maiden, hvor han var medlem fra 1978 til 1981.

Efter sin karriere i Iron Maiden, har Di'Anno været med på en lang række albums, både som soloartist og som medlem af bands, blandt andre Gogmagog, Di'Anno, Battlezone, Praying Mantis og Killers.

I midten af 90'erne gik der rygter om at Di'Anno ville vende tilbage til Iron Maiden (efter Bruce Dickinson, som forlod bandet i 1993), men rygterne var ikke holdbare, idet Maiden hyrede den tildligere Wolfsbane vokalist Blaze Bayley, inden de genforenedes med Bruce Dickinson i 1999.

I 2000 flyttede Di'Anno til Curitiba, Brasilien, hvor han mødte sin eks-kone.

I 2001 flyttede han til São Paulo, Brasilien, hvor han senere udgav sit seneste soloalbum Living Dead i 2006. Han har efterfølgende været involveret i flere konstellationer.

Eksterne henvisninger 

 
 
 

Sangere fra England
Charlie's Angels (flertydig)

Charlie's Angels har flere betydninger:
 Charlie's Angels – en tv-serie
 Charlie's Angels (film) – en action-komedie fra 2000
 Charlie's Angels: Uden hæmninger – er action/komedie film fra 2003 – efterfølgeren til ovenstående film
NRK2

NRK2 er en norsk tv-kanal og NRKs anden tv-kanal. Kanalen blev lanceret i 1995. 
Første gang NRK2 gør sig bemærket er 27. november 2009, en direkte udsendelse af togturen Bergen – Oslo der varer 7 timer og 16 minutter. 
Nu gør NRK2 det igen, 16-22 juni 2011, med en 134 timers lang direktudsendelse fra MS Nordnorge på ruten
Bergen – Kirkenes. Udsendelsen kan ses på internettet verden over.

Kilde 
Bergensbanen
Hurtigruten Bergen – Kirkenes på 134 timer

2
Tv-kanaler fra Norge
Etableret i 1995
Bergen Lufthavn

Bergen lufthavn, Flesland er beliggende i den sydlige del af Bergen kommune i Norge. Baseret på antal passagerer var lufthavnen i 2007 den største lufthavn i de nordiske lande, der ikke er placeret ved siden af en hovedstad. Lufthavnen er beliggende på Flesland ca. 20 km syd for Bergen. Den blev afsluttet i 1955. Bybanen i Bergen, som fører til Byparken i Bergen centrum, har terminal på Bergen Lufthavn.

Flesland er den næststørste lufthavn i Norge, og havde 98.936 civile luftbevægelser og 6.021.020 passagerer i 2015.

Det første skridt i retning af en lufthavn blev taget i 1937, da dele af virksomheden Flesland var eksproprieret af kommunen. I 1952 besluttede Norges regering, at lufthavnen ville blive bygget på Flesland, og i 1955 blev den nye lufthavn færdig med en landingsbane på 2990 meter. Den oprindelige lufthavn blev hovedsageligt finansieret af NATO.

Statistikker

Se også 
 Største lufthavne i Norden

Referencer

Eksterne henvisninger 

 Lufthavnens hjemmeside
 Bergen Lufthavn, transport

Lufthavne i Norge
Lufthavn
Etableret i 1955
Marina Tsvetajeva

Marina Ivanovna Tsvetajeva (, ; født 9 oktober 1892 i Moskva, død 31. august 1941 i Jelabuga, Tatariske ASSR, Sovjetunionen) var en russisk digter og forfatter i de russiske symbolistiske- og akmeistiske bevægelser. 

Tsvetajeva var datter af en historieprofessor og en meget belæst moder. Da moderen udviklede TBC flyttede familien i 1902 til Schweiz for at komme til et bedre klima. Moderen døede i 1906. Tsvetajeva lærte fransk og tysk og fra 1908 læste hun litteraturhistorie ved Sorbonne. Hendes første digtsamling Aftenalbum (, ) blev udgivet i 1910.

Eksterne henvisninger 

Skønlitterære forfattere fra Sovjetunionen
Skønlitterære forfattere fra Rusland
Personer fra Moskva
Digtere fra Rusland
Digtere fra Sovjetunionen
Walter Becker

Walter Carl Becker (født 20. februar 1950 i Queens, New York, død 3. september 2017) var en amerikansk musiker bedst kendt som guitarist/bassist og sangskriver som den ene halvdel af duoen Steely Dan sammen med Donald Fagen.

Han havde også produceret album for blandt andet Fagen, albummet Kamakiriad.

Diskografi (solo) 

 11 Tracks of Whack, 1993
 Circus Money, 2008

Musikere fra USA
Personer fra New York
Kapselhotel

Et  er en type hotel, der er udviklet i Japan og som består af et stort antal meget små rum (kapsler eller sovekabiner), der skal fungere som billig og basal overnatning for gæster, der ikke kræver den samme standard, som på mere konventionelle hoteller.

Beskrivelse 
Gæsternes private rum er reduceret til en kapsel i plastik eller fiberglas på omtrent 2 x 1 x 1 meter. Faciliteterne varierer, de fleste har tv og en elektrisk konsol, nogle har også internetadgang. Bagage opbevares i et aflåseligt skab. Privatlivet sikres ved et gardin eller en dør i fiberglas. Badefaciliteter er fælles og nogle kapselhoteller inkluderer restaurant, swimmingpool og andre faciliteter.

Kabinehoteller varierer meget i størrelse, nogle har blot 50 sovekabiner, mens andre har over 700.

Historie 
Det første kapselhotel i verden var Capsule Inn Osaka, det var designet af Kisho Kurokawa og lokaliseret i Osakas Umeda-distrikt. Det åbnede i 1979.

Hotelformen har endnu ikke opnået det store popularitet uden for Japan. I 2012 åbnede det første kabinehotel i Kina i Xi'an og i Singapore.

Kilder

Eksterne henvisninger 
 Shinjuku Kuyakusho-mae Capsule Hotel  (artikel)
 Japan's Capsule Hotels  (artikel)

Hoteller i Japan
Ihrlerstein

Ihrlerstein er en kommune i Landkreis Kelheim i Regierungsbezirk Niederbayern i den tyske delstat Bayern. Den er administrationsby for Verwaltungsgemeinschaft Verwaltungsgemeinschaft Ihrlerstein.

Geografi 
Ihrlerstein ligger i Region Regensburg. Kommunen grænser op til Kelheim nord for bjerget i Kelheim i retning mod Painten. Kommunen ligger i den østlige udkant af Naturpark Altmühltal.
 
I kommunen ligger ud over Ihrlerstein landsbyerne Einwald, Neukelheim, Walddorf og Sausthal.
 

Landkreis Kelheim
Jean Auroux

Jean Auroux (født 19. september 1942 i Thizy (Département Rhône)) er en fransk politiker. Han var først og fremmest borgmester i byen Roanne i årene 1977-2001.

I 1988 grundlagde han Sammenslutningen af borgmestre i mellemstore byer (Fédération des maires des villes moyennes), som han endnu i 2008 er æresformand for.

Han er medunderskriver af pamfletten ”Gauche avenir” sammen med Jean-Pierre Chevènement, Marie-Noelle Lienemann, Paul Quilès og Benoît Hamon.

Han trak sig tilbage fra det politiske liv i marts 2008.

Nationale poster 
 Parlamentsmedlem for det franske socialistpart (PS), indvalgt i Département Loire fra 1978 til 1981 og fra 1986 til 1993
 Formand for den socialistiske gruppe i parlamentet fra 1990 til 1993

Ministerposter 
 Arbejdsminister fra den 22. maj 1981 til den 29. juni 1982. I den egenskab blev han forfatter til en række tekster, kendt som Auroux-lovene, som har ændret de arbejdsretlige forhold i Frankrig grundlæggende;
 Tilknyttet minister hos ministeren for sociale forhold fra den 29. juni 1982;
 Stassekretær med ansvar for energiområdet fra den 23. marts 1983 til den 23. juli 1984;
 Stassekretær med ansvar for transportområdet fra den 23. juli 1984 til den 20. september 1985;
 Minister for byforhold, transport og boligforhold fra den 20. september 1985 til den 20. marts 1986.

Lokale poster 
 Medlem af generalrådet for Départementet Loire fra 1976 til 1988
 Borgmester i Roanne fra 1977 til 2001
 Byrådsmedlem i Roanne fra 2001 til 2008

Politikere fra Frankrig
DESY

DESY (Deutsches Elektronen-Synchrotron, "Tysk Elektronsynkrotron") er det største tyske forskningscenter inden for partikelfysik, med faciliteter i Hamburg og Zeuthen.

DESYs hovedmål er grundforskning i partikelfysik og forskning i synktrotronståling. For at opfylde disse mål, har DESY opført og driver flere partikelacceleratorer. DESY er offentligt finansieret, og er medlem af Helmholtz Association of National Research Centres.

DESY blev stiftet den 18. december 1959 i Hamburg efter en aftale mellem forbundsministeren for atomenergi Siegfried Balke og Hamburgs borgmester Max Brauer.

Eksterne henvisninger 

 

Kvantemekanik
Forskningsinstitutioner
Bygninger, konstruktioner og anlæg i Hamborg
Etableret i 1959
Corno Grande

Corno Grande (2914 m) er det højeste bjerg i den italienske bjergkæde Abruzzerne og tillige det højeste bjerg på den italienske halvø. Bjerget ligger ca. 100 km nordøst for Rom.

Eksterne henvisninger 

Bjerge i Italien
Abruzzo
Appenninerne
Kirchdorf (Hallertau)

Kirchdorf er en kommune i Landkreis Kelheim i Regierungsbezirk Niederbayern i den tyske delstat Bayern. Den er en del af Verwaltungsgemeinschaft Siegenburg.

Geografi 
Kirchdorf ligger i landbrugsområdet Hallertau, der er kendt for sin store humleproduktion.
  

Landkreis Kelheim
Hallertau
Ansgarskolen (Ribe)

Ansgarskolen er en folkeskole beliggende i Ribe, Syddanmark som anno 2015 har 667 elever.

Skolen blev taget i brug d. 25. september 1953 som Valdemarskolen, men blev i 2014 sammenlagt med Nørremarksskolen under navnet Ansgarskolen.

Navneforvirring 
Skolen skiftede igen navn i august 2015 fra Ansgarskolen i forbindelse med organisatoriske omlægninger af hele folkeskoleområdet i Esbjerg Kommune, hvor den blev en afdeling af Vadehavsskolen.

Bare to år senere rejses der tvivl ved årsagen til de nye navne, som ingen forstår og rigtig har taget til sig.

Udvalgsformanden for Børn & Familieudvalget bliver nedstemt i spørgsmålet om, hvorvidt skolerne skal have deres gamle navne tilbage og flertallet beslutter, at det skal de.

Skolens ledelse består, anno 2015, af afdelingsleder Martin Andreasen og skoleleder Anita Kallesøe Jørgensen.

Skolens nøgletal hos Undervisningsministeriet 
Børne- og Undervisningsministeriet offentliggør udvalgte nøgletal for skoler. Her kan tallene for Ansgars Skolen ses: https://uddannelsesstatistik.dk/pages/institutions/280501.aspx/

Eksterne henvisninger 
 Skolens officielle websted

Referencer 

Folkeskoler i Esbjerg Kommune
Bygninger, konstruktioner og anlæg i Ribe
Uddannelse i Ribe
Langquaid

Langquaid er en købstad (markt) i Landkreis Kelheim i Regierungsbezirk Niederbayern i den tyske delstat Bayern. Den er en del af Verwaltungsgemeinschaft Langquaid.

Geografi 
Langquaid ligger mellem Landshut og Regensburg ved floden Große Laber.

Erhverv mm. 
Landbruget i området nyder godt af optimale jordbunds- og klimaforhold for en stor aspargesproduktion.

Udenfor byen ligget et stort ammunitionsdepot for det tyske forsvar, Bundeswehr (MunHptDep Schierling). Det blev bygget fra 1937 til 1939 som depot for Luftwaffe, men bliver nedlagt i 2009.

Eksterne henvisninger 

Landkreis Kelheim
Hallertau
Mainburg

Mainburg er en by i Landkreis Kelheim i Regierungsbezirk Niederbayern i den tyske delstat Bayern.

Geografi 
Byen ligger ved den lille flod Abens i landskabet Hallertau, der er det største humleproducerende område i verden. Den ligger mellem Freising og Regensburg samt mellem Landshut og Ingolstadt.

Inddeling 
I kommunen ligger ud over Mainburg disse landsbyer og bebyggelser:
Aignerhof, Aufhausen, Auhof, Axenhofen, Bachmühle, Beslmühle, Brandmühle, Dirschengrub, Ebrantshausen, Frauenberg, Götzenberg, Grabmühle, Gschwellberg, Gschwellhof, Gumpertshofen, Haid, Holzmannshausen, Kleingundertshausen, Köglmühle, Leitenbach, Leuchtenburg, Lindkirchen, Marzill, Massenhausen, Meilenhausen, Meilenhofen, Mittermühle, Neumühle, Oberempfenbach, Obermühle, Öchslhof, Petermühle, Pettenhof, Plankmühle, Puttenhausen, Ried, Rohnstorf, Rothmühle, Sandelzhausen, Seemühle, Steinbach, Straßhof, Streichmühle, Unterempfenbach, Unterwangenbach, Wambach, Weihmühle og Wolfertshausen.

Seværdigheder 
På Salvatorberg ovenfor rådhuset ligger i Kloster Mainburg Salvatorkirken St. Peter und Paul.

Eksterne henvisninger 

 Historische Bilder 

Landkreis Kelheim
Hallertau
Tech N9ne

Tech N9ne er kunstnernavnet for Aaron Dontez Yates (født 8. november 1971), der er en amerikansk rapper. Han er medejer af pladeselskabet Strange Music, som blev stiftet i 1999, da han forlod JCOR Entertainment.

CV'et prydes bl.a. af samarbejder med 2Pac og danske U$O.

Tech N9ne, Aaron Yates, er en af de første rappere, der er kommet ud af Kansas City. Efter et par indie-udgivelser fik han i 2001 chancen på et større selskab, der udsendte albummet 'Anghellic'. Opholdet på selskabet var dog præget af frustrationer, og gennembruddet for den karismatiske MC med maskingeværs-flowet udeblev.

Godt arrig smækkede Tech N9ne med døren og startede i stedet sit eget selskab og udsendte i 2002 albummet 'Absolute Power', hvor den vokale spændvidde strakte sig fra trademark'et højtemporap og helt ned til slowmotionrap.

De vokale gearskifter blev krydret med en mængde tekster, der spændte fra cinematiske fortællinger om rapperens indre dæmoner og over til industrifjendske eskapader.

Udover at have rappet med bl.a. 2Pac, har Tech N9ne også samarbejdet med danske rapper U$O på hans album 'DuVilGerne...' fra 2005, og sunget sammen med den danske L.O.C. i nummeret "Bare En Pige/Just A Girl" .

Diskografi

Studioalbum
1999: The Calm Before the Storm
2000: The Worst
2001: Anghellic
2002: Celsius
2002: Absolute Power
2006: Everready (The Religion)
2007: Misery Loves Kompany (Tech N9ne Collabos)
2008: Killer
2009: Sickology 101 (Tech N9ne Collabos)
2009: K.O.D.
2010: The Gates Mixed Plate (Tech N9ne Collabos)
2011: All 6's and 7's
 2011: Welcome to Strangeland
2013: Something Else
 2014: Strangeulation (Tech N9ne Collabos)
2015: Special Effects
2016: The Storm
2018: Planet
2019: N9NA
2020: Enterfear
2020: Fear Exodus
2021: Asin9ne

Samlealbum
2005: Vintage Tech
2009: The Box Set

EPs
2010: The Lost Scripts of K.O.D.
2010: Seepage
2012: Klusterfuk
2012: E.B.A.H
2012: Boiling Point
2013: Therapy

Mixtapes
2010: Bad Season med DJ Whoo Kid and DJ Scream

Referencer 

 
 
 Tech N9ne på DRs musikleksikon

Fra DR's Musikleksikon
Rappere fra USA
Neustadt an der Donau

Neustadt an der Donau (amtlich: Neustadt a.d.Donau) er en by i Landkreis Kelheim i Regierungsbezirk Niederbayern i den tyske delstat Bayern. Den er kendt for kurbyen Bad Gögging.

Geografi 
Til kommunen hører ud over Neustadt, landsbyerne Arresting, Bad Gögging, Deisenhofen, Eining, Geibenstetten, Haderfleck, Heiligenstadt, Hienheim, Irnsing, Irnsing-Steinbruch, Karpfenstein, Lina, Marching, Mauern, Mühlhausen, Niederulrain, Oberulrain, Schwaig, Sittling, Umbertshausen og Wöhr, i alt 21.

Landsbyerne er præget af at det er et landbrugsområde.

Nabokommuner 
Neustadts nabokommuner er Abensberg, Aiglsbach, Altmannstein, Biburg, Elsendorf, Kelheim, Mindelstetten, Münchsmünster, Pförring, Siegenburg og Train.

Historie 
Landsbyen Eining var allerede bebygget i Romertiden, fra år 80 til det 5. århundrede, og tjente som både militærbase og som civil bebyggelse; I den tid hed stedet Abusina. Grundmurene af Kastell Eining findes stadig. Selve byen blev grundlagt i 1273 af hertug Ludwig den Strenge, for sikre både Donaudalen og en overgang over floden.

Den historiske bykerne, med det kvadratiske grundrids stammer fra wittelsbacherne i det 13. århundrede. Der er stadig bevaret dele af denne befæstning, og enkelte tårne.

Eksterne henvisninger 

 Website über das Hochwasser im Landkreis Kelheim 

Landkreis Kelheim
Hallertau
Kloster Weltenburg

Weltenburg ligger i kommunen Kelheim i den tyske delstat Bayern. Stedet ligger ved floden Donau. Klosteret tilhører benediktinerordenen, og ligger ovenfor Donaus gennembrud, Donaudurchbruch bei Weltenburg, hvor Donau gennemskærer Fränkische Alb. Klosteret er et abbedi som tilhører den bayerske benediktinerkongregation.

Historie 
Allerede i år 45 efter Kristus fandtes det ved Weltenburg på Donaus højre bred, en romersk grænsevej og militær transportvej. Veien førte opstrøms til kastel Hüfingen ved Donaueschingen. Vejstrækningen kaldes af historikere for Donau Syd og var gennem lang tid en af de to vigtigste øst-vestforbindelser nord for alperne. Ved borgen krydsede trafikken fra Via Claudia som kom fra det øvre Italien. 

De irsk-skotske munke Eustachius og Agilus fra Luxeuil grundlagde det første kloster på stedet i 617 tilegnet den hellige Kolumban. Dette kloster regnes som det ældste i Bayern.

Klosterbygningene 
Abbed Maurus 1. Bächl (1713-1743) opførte Frauenbergkirche, de øvrige kirker i klosteret og også selve klosterbygningene. De baroke bygninger som omgiver klosterhaven indeholder også klosterkirken viet til Sankt Georg, er opført af brødrene Asam fra 1716 til 1739. Klosteret blev opløst i 1803 under sekulariseringen i Bayern, men genoprettet i 1842.

Orgelet er bygget af orgelmager Konrad Brandenstein (1695-1757).

Klosterbryggeriet 
Klosterbryggeriet Weltenburg antages at være et af de ældste klosterbryggerier i verden (siden 1050). I klostergården er der anlagt en stor udeservering. Weltenburger Kloster Barock Dunkel blev i 2004 kåret til det bedste mørke øl i verden.

Galleri

Andet 
Cykelruten langs Donau, Donauradweg, går forbi klosteret.

Henvisninger 

Landkreis Kelheim
Klostre i Tyskland
Nationalmuseets Klunkehjem

Nationalmuseets klunkehjem er en specialafdeling af Nationalmuseet, beliggende på Frederiksholms Kanal nr. 18 i København. Klunkehjemmet består af en fuldt møbleret lejlighed, indrettet i klunketiden, i årene omkring 1890.

Historie 
Ejendommen på Frederiksholms Kanal 18 udgjorde sammen med nabohuset nr. 16 "Det plessenske Palæ", et palæ i barokstil, som i 1700-tallet tilhørte adelsslægten Plessen. 

- I 1851-52 blev den nu ret forfaldne ejendom totalt ombygget ved arkitekt H. C. Stilling. Han opdelte det gamle palæ i to huse, som blev øget med to stokværk og fik en senklassicistisk udsmykning. 

- Nr. 18 blev i 1886 erhvervet af grosserer Rudolph Christensen (1849-1925), der var medindehaver af båndfabrikken Christensen og Hansen, der havde udsalg på Østergade. 

- I årene 1886-1890 lod Christensen ejendommen renovere og udsmykke. Trappeopgangen fik marmorerede partier, blomsterborter og arabesker i tidens stil. Men særlig opmærksomhed fik den 15-rums lejlighed på 2. sal, som grossereren havde reserveret til sin egen familie. Her indrettedes en bolig i tidens overlæssede stil, klunketiden. 

- I 1890 kunne grossereren flytte ind i lejligheden med sin hustru fru Elina Christensen, født Hamberg, og tre børn. Rudolph Christensens døtre, frøkenerne Gerda og Ellen Christensen, blev boende i lejligheden til deres død i 1963. 

- Med stor pietet værnede de om forældrenes hjem, og for at sikre det for eftertiden testamenterede frøknerne Christensen det fornemme indbo til Nationalmuseet, der allerede i 1942 havde opmålt og fotograferet lejligheden. Ejendommen er stadig privatejet, men Nationalmuseet har kunnet bevare lejligheden på dens oprindelige placering. Adgang for publikum sker på guidede ture for mindre grupper.

Indretning 

Lejligheden fremstår i dag som det mest velbevarede eksempel på klunketidens boligindretning i Danmark. Med undtagelse af to rum fremtræder den næsten helt, som den var i årene mellem 1890 og 1914. Den indeholder éntre, introduktionsrum, herreværelse, salon, dagligstue, spisestue, døtrenes soveværelse, forældrenes soveværelse, spisekammer og fadebur, køkken, pigeværelser, wc, badeværelse og toilet. 

Blandt interiøret er overpolstrede møbler betrukket med brunrød silkedamask med frynser og kvaster samt rigt draperede gardiner af fint uldsatin og portierer, som hører med det der er karakteristisk for klunkeperioden. Møbleringen er ligeledes typisk for klunketiden, hvor man yndede at anbringe mange møbler i stuerne og på en måde, så stolene, der var på hjul, let kunne flyttes alt efter gæsternes antal.

Noter

Eksterne henvisninger 

 Om klunkehjemmet på Nationalmuseets hjemmeside 

Museer i København
Klunkehjem
Indre By (København)
Frederiksholm (kvarter)
Kongernes Jelling

Kongernes Jelling er et museum og besøgscenter tæt ved Jellingmonumenterne, der fortæller historien om tiden, da Jelling var centrum i den danske historie, hvor Gorm den Gamle og Harald Blåtand levede. Museet viser, hvordan Jellingstenene formentlig så ud op­rin­de­ligt og præsenterer ny viden om vikingetiden. Her kan man følge Gorm-slægtens spor frem til familien i dag, og samtidig sætter museets udstillinger Jelling ind i en historisk sammenhæng. Museet er tegnet af WOHLERT Arkitekter AS.

Historien bag Jelling 
I Jelling grundlagde Gorm den Gamle monarkiet og slægten, som mere end 1000 år senere stadig eksisterer med vor nuværende regent Dronning Margrethe som ef­ter­kom­mer. I vikingetidens sidste år havde mænd som Gorm den Gamle og Harald Blåtand deres daglige gang i Jelling. Efter midten af 900-tallet skabte Gorm den Gamle og Harald Blåtand et anlæg med rødder i den hedenske oldtid. De to høje, Harald Blåtands runesten og den romanske frådstenskirke er sidste trin i ud­byg­nin­gen af det kongelige monument. Under dem lig­ger resterne af en stor skibssætning og spo­re­ne af de første tre kirkebygninger af træ i Jelling. På den lille Jellingsten fik Danmark navn omkring år 950, og på den store Jellingsten blev kristendommen officielt bekræftet som den religion, der afløste den gamle nordisk asetro omkring år 965.

En del af verdensarven 
I 1994 blev monumenterne, som det første danske monument, optaget på UNESCOs liste over ver­dens særligt bevaringsværdige historiske min­des­mær­ker – Verdensarven.UNESCO-monumenterne omfatter de to runesten foran kirken, selve Jelling kirke og de to store hø­je nord og syd herfor. Sammen med 690 andre steder i verden er Jelling udpeget til at være en del af vor fælles arv.
 
Fra 1. januar 2007 overgik driften af Kongernes Jelling til Nationalmuseet, og nye udstillinger fra Nationalmuseet kommer indimellem til Kongernes Jelling. I september 2007 blev 1859-kopierne af Guldhornene, en guldhalsring og en ravbjørn stjålet fra Kongernes Jelling, men tyvekosterne kom snart tilbage.

Referencer

Eksterne henvisninger 

 Kongernes Jelling – formidlingscenter og museum for Jelling-monumenterne
 Nationalmuseets hjemmeside
 WOHLERT Arkitekters hjemmeside 

Historiske museer i Danmark
Bygninger, konstruktioner og anlæg i Jelling
Nationalmuseets afdelinger og lokationer
Jelling, Kongernes
Museer etableret i 2000
Vikingetidsmuseer
Kultur i Jelling